title: a’zolari ehtiyojlarini qondirish darajasini oshirish uchun cheklangan iqtisodiy
text: 451
  Bozor xo’jaligi sharoitida iqtisodiyotni davlat tomonidan tartibga solish
  qonunchilik, ijro etish va nazorat qilish xususiyatidagi tadbirlar tizimidan iborat
  bo’ladi.
  Hozirgi sharoitda iqtisodiyotni davlat tomonidan tartibga solish takror ishlab
  chiqarish jarayoniga tegishli bir qator vazifalarni hal qilishga qaratiladi. Bular
  jumlasiga iqtisodiy o’sishni rag’batlantirish, bandlikni tartibga solish, tarmoq va
  mintaqaviy tuzilmalardagi ijobiy siljishlarni qo’llab-quvvatlash, eksportni himoya
  qilish kabilarni kiritish mumkin.
  Iqtisodiyotni davlat tomonidan tartibga solish mexanizmi to’g’risida to’laroq
  tasavvurga ega bo’lishi uchun uning maqsadi, vazifalari va tartibga solish usullari
  hamda vosita yoki dastaklarini to’laroq tavsiflash lozim.
  Iqtisodiyotni davlat tomonidan tartibga solishning asosiy maqsadi iqtisodiy
  va ijtimoiy barqarorlikni ta’minlash, mavjud tuzumni mamlakat ichida va
  xalqaro maydonda mustahkamlash va uni o’zgarib turuvchi sharoitga
  moslashtirish hisoblanadi.
  Bu asosiy maqsaddan bir qator aniq maqsadlar kelib chiqadi. Ular jumlasiga
  iqtisodiy siklni barqarorlashtirish; milliy xo’jaliklarning tarmoq va mintaqaviy
  tuzilishini takomillashtirish, atrof-muhit holatini yaxshilash kabilarni kiritish mumkin.
  Iqtisodiyotni davlat tomonidan tartibga solishning maqsadi uning vazifalarida aniq
  namoyon bo’ladi. Bozor xo’jaligi sharoitida davlatning iqtisodiy vazifalari asosan
  bozor tizimining amal qilishini yengillashtirish va himoya qilish maqsadiga ega
  bo’ladi. Bu sohadagi